उन्होंने कहा, राहुल गांधी ने झाबुआ में एक जनसभा के दौरान पनामा पेपर्स लीक मामले में चौहान के बेटे कार्तिकेय का नाम होने का आरोप लगाया था। जबकि चौहान और उनके बेटे का किसी भी तरह के लीक्स से कोई लेना-देना नहीं है। यह पूरी तरह राजनीतिक और छवि धूमिल करने वाला बयान है। इसलिए कार्तिकेय की ओर से मानहानि का परिवाद न्यायालय में दायर किया गया है। परिवाद के साथ अखबारों की कतरनें और वीडियो संलग्न की गई है।